text: Човешкият папиломен вирус (HPV) има над 350 типа, като много голяма част от тях са причината за генитални инфекции. При този тип инфекции, HPV вирусът се категоризира в две основни групи (ниско и високорискови), спрямо епидемиологичната им връзка с рака на шийката на матката:
  Нискорискови типове HPV – Типове човешки папиломен вирус, при които рискът за прогресиране към рак на шийката на матката е нисък. Те причиняват доброкачествени или нискостепенни цервикални лезии, генитални кондиломи или рецидивираща респираторна папиломатоза.
  Високорискови типове HPV - При установяване на наличието на такъв тип човешки папиломен вирус в човешкия организъм, вероятността от неговото развитие към злокачествено образувание е много голям. Високорисковите типове на човешкия папиломен вирус са от основните причинители на рака на шийката на матката.
  Прочетете още: Профилактика и симптоми при рак на шийката на матката
  Какви са симптомите на HPV вируса?
  Човешкият папиломен вирус протича безсимптомно и преходно, когато имунната система на заразения е по-силна. Акушер-гинеколозите препоръчват редовното посещение за профилактични прегледи, защото само така може да се установи своевременно наличието на този тип вирус и да се вземат навременни мерки за неговото лечение. В много от случаите, инфекцията с някой от типовете на човешкия папиломен вирус се преболедува от организма до една година, а при по-слаби имунни системи - до две години. В практиката има малък процент от заболели, при които, за съжаление, HPV вирусът преминава в злокачествено заболяване, като рака на шийката на матката.
  Важно е да се знае, че дори прекаран, към човешкия папиломен вирус не се изгражда постоянен имунитет от организма и е възможно повторно заразяване със същия тип HPV.
  Въпреки, че протича без изразени симптоми, в много случаи, когато пациентът е заразен с някой от високорисковите типове, е възможна появата на образувания. Те биват определени като брадавици и се срещат на различни места по тялото. При жените, често срещано е такива брадавици да се образуват на някое от следните места по тялото:
  Големите срамни устни
  В близост до входа на влагалището отвън и вътре
  Важно е да отбележим, че човешкият папиломен вирус се среща и при мъжете. При тях, брадавиците се локализират най-често на следните места по тялото:
  Върху скротума
  По главичката на пениса
  По ръба под кожата, както и по повърхността на кожата въобще
  На този етап все още не е познат начин за тестване при мъжете, за установяване на инфекция с човешки папиломен вирус и неговото типизиране.
  Какво е необходимо да се направи при установена HPV инфекция?
  Вашият акушер-гинеколог ще назначи допълнителни изследвания за установяване на типа на човешкия папиломен вирус. По негова преценка може да се учести вземането на цитонамазка и биопсия при съмнения за туморно образувание вследствие от вируса.
  При откриване на човешки папиломен вирус в организма, акушер-гинеколозите препоръчват незабавното преустановяване на сексуални контакти с вашия партньор. Особено важно е да отбележим, че дори при използването на презерватив е възможно заразяването с човешки папиломен вирус.
  Прочетете още: Болести предавани по полов път
  Много е важно да се знае, че този вирус е латентен, което означава, че заразяването на някой от партньорите може да се е случило преди време, но поради отслабена имунна система, да се прояви "със закъснение".
  Какви са видовете лечение на човешкия папиломен вирус?
  Важно: Лечение на HPV инфекция се прилага само и единствено под наблюдението на вашия акушер-гинеколог.
  След като вашият лекуващ лекар е назначил необходимите изследвания има няколко начина, по които HPV лечението може да протече:
  Криотерапия – това е вид терапия, която "замразява" променените клетки с течен азот.
  Лазерна вапоризация – при този метод се използва лазерен лъч, с който се изгарят променените клетки. Този тип лечение е напълно безболезнени за пациента и бърз срок на възстановяване. Особено разпространен е при млади пациенти, които не са раждали.
  Бримкова ексцизия (LEEP) – при тази терапия изменените клетки се премахват чрез бримка с електропоток. Така се премахва изцяло засегнатият участък, както и повечето от клетките, носители на човешкия папиломен вирус.
  Конизация – това е хирургична интервенция. При нея се отстранява конус от маточната шийка с променен участък, който се изследва хистологично (има лечебна и диагностична стойност).
  Акушер-гинеколозите препоръчват профилактични прегледи на всеки 6 месеца като превенция. Погрижете се за себе си, запишете час за преглед и консултация в АГ кабинет "Д-р Доля Нейкова" - гр. Шумен, още сега.